Pájaros de verano

Pájaros de verano é un filme de 2018 dirixido por Ciro Guerra e Cristina Gallego. É un filme colombiano en coprodución con Dinamarca, México, Alemaña, Suíza e Francia. O filme, ambientado entre as décadas de 1960 e 1980, narra o ascenso e a caída dunha familia wayuu produto da bonanza marimbera.

Foi escollido para inaugurar a 50ª edición da sección Directors' Fortnight no Festival Internacional de Cinema de Cannes de 2018. Foi escollido como candidato de Colombia para o Óscar ó mellor filme en lingua non inglesa na 91ª edición dos premios, chegando a clasificarse na lista curta de decembro. Pájaros de verano recibiu o premio ó mellor filme no Festival de Biarritz Amérique Latine en 2018, premio que outorga sete mil euros para distribuír o filme en Francia.“Pájaros de verano” número uno en Festival de Cine Biarritz Caracol Radio. Consultado o 30 de setembro de 2018.

 Sinopse 
O filme conta o alzamento e a caída dunha familia wayuu durante os inicios do narcotráfico en Colombia. Abrangue dende finais da década de 1960 e a de 1970 e está dividido en cinco capítulos ("cantos"): "Hierba salvaje 1968", "Las tumbas 1971", "La bonanza 1979", "La guerra 1980" e "El limbo".

 Personaxes 
 Carmiña Martínez como Úrsula
 Natalia Reyes como Zaida
 José Acosta como Rapayet
 Jhon Narváez como Moisés
 Jose Vicente Cotes como Peregrino, tío de Rapayet
 Juan Bautista como Aníbal
 Greider Meza como Leonidas

 Notas 

 Véxase tamén 
 Outros artigos 
 Filmes de Colombia propostos ó Óscar ó mellor filme internacional
 Filmes propostos ó mellor filme internacional na 91ª edición dos Óscar
 Ligazóns externas 

 Ficha en Metacritic 
 Ficha en RottenTomatoes 

Categoría:Filmes de 2018
Categoría:Filmes en lingua wayuu
Categoría:Filmes en lingua wiwa
Categoría:Filmes en lingua castelá
Categoría:Filmes de Colombia
Categoría:Filmes de Dinamarca
Categoría:Filmes de México
Categoría:Filmes de Alemaña
Categoría:Filmes de Suíza
Categoría:Filmes de Francia
Categoría:Filmes dirixidos por Ciro Guerra